ศาลาครุ เป็นตำบลหนึ่งในเขตอำเภอหนองเสือ จังหวัดปทุมธานี ประวัติ ในอดีตพื้นที่ของตำบลศาลาครุเป็นที่ลาดต่ำจากเขตแนวภูเขาในจังหวัดสระบุรีและจังหวัดนครนายก ลักษณะเป็นป่าหญ้าปรือและหญ้าคาสลับต้นไม้เบญจพรรณจำนวนมาก มีสัตว์ป่านานาชนิด พื้นที่กันดารไม่มีแม่น้ำลำคลอง มีแต่ลำธารและบึงน้ำขนาดใหญ่ตามธรรมชาติ ผู้คนส่วนใหญ่อพยพมาจากตำบลบางปลากด อำเภอองครักษ์ จังหวัดนครนายก อาศัยทำมาหากินใกล้แหล่งน้ำธรรมชาติ อาชีพหลักคือการทำนาและเลี้ยงสัตว์ไว้ใช้แรงงาน ผลผลิตที่ได้ส่วนใหญ่เก็บไว้บริโภคในครัวเรือนและบางส่วนนำไปแลกเปลี่ยนผลผลิตอื่นกับชุมชนใกล้เคียง การดำรงชีวิตมีความใกล้ชิดกับธรรมชาติ การคมนาคมสมัยก่อนต้องเดินทางเท้าระยะไกล จึงได้มีการสร้างศาลาหลังหนึ่งขึ้นที่บึงวังจระเข้ (ปัจจุบันเป็นพื้นที่บริเวณบ้านวังศาลา หมู่ที่ 1 ตำบลนพรัตน์) ไว้สำหรับคนเดินทางได้แวะพักร้อน ภายในศาลามีครุน้ำตั้งไว้เพื่อให้ดื่มแก้กระหาย จึงเรียกศาลานี้ว่า 'ศาลาครุ' และเป็นที่มาของชื่อตำบลศาลาครุในปัจจุบัน ต่อมาประมาณ พ.ศ. 2433–2439 รัชกาลที่ 5 ทรงพัฒนาทุ่งหลวงรังสิตให้เป็นคลองซอยเล็ก ๆ ขวางคลองรังสิตเพื่อส่งน้ำเข้าคลองเพื่อเพาะปลูกและเลี้ยงสัตว์ พื้นที่บริเวณนี้จึงอุดมสมบูรณ์ ผู้คนจึงอพยพเข้ามาทำมาหากินเพิ่มมากขึ้น ในปี พ.ศ. 2460 ทางราชการได้จัดตั้งอำเภอหนองเสือ ตำบลศาลาครุตั้งอยู่ทางตะวันออกเฉียงเหนือของที่ว่าการอำเภอหนองเสือ มีระยะห่างประมาณ 14.7 กิโลเมตร มีเนื้อที่ 49.65 ตารางกิโลเมตร มีสภาพพื้นที่เป็นที่ราบลุ่มเหมาะแก่การเพาะปลูก ประชากรส่วนใหญ่มีอาชีพทำนา ต่อมาเมื่อประมาณ พ.ศ. 2515 มีประชาชนชาวอำเภอดำเนินสะดวกและบางมดมาเช่าที่ดินทำสวนส้มเขียวหวานซึ่งได้ผลผลิตและราคาดี คนในพื้นที่เดิมส่วนใหญ่จึงเปลี่ยนจากการทำนามาทำสวนส้ม และบางส่วนหันมารับจ้างทำงานในสวนส้ม ทำให้พื้นที่การทำนาในปัจจุบันลดลง สภาพทั่วไป ที่ตั้ง ที่ตั้งองค์การบริหารส่วนตำบลศาลาครุตั้งอยู่ทางทิศตะวันออกเฉียงเหนือของอำเภอหนองเสือ มีระยะห่างจากที่ว่าการอำเภอหนองเสือประมาณ 14.7 กิโลเมตร และห่างจากศาลากลางจังหวัดปทุมธานี 62.7 กิโลเมตร เนื้อที่ ตำบลศาลาครุมีเนื้อที่โดยประมาณ 49.65 ตารางกิโลเมตร ภูมิประเทศ ตำบลศาลาครุมีสภาพพื้นที่เป็นที่ราบลุ่ม มีลำคลองไหล ผ่านหลายสาย เหมาะแก่การทำอาชีพเกษตรกรรม อาณาเขต ทิศเหนือ ติดต่อกับตำบลหนองหมู (อำเภอวิหารแดง จังหวัดสระบุรี) ทิศตะวันออก ติดต่อกับตำบลบ้านพริก ตำบลโพธิ์แทน และตำบลบางปลากด (อำเภอบ้านนา จังหวัดนครนายก) ทิศใต้ ติดต่อกับตำบลหนองสามวัง (อำเภอหนองเสือ) ทิศตะวันตก ติดต่อกับตำบลนพรัตน์ (อำเภอหนองเสือ) การแบ่งเขตการปกครอง ตำบลศาลาครุแบ่งออกเป็น 10 หมู่บ้าน ดังนี้ หมู่ที่ 1 บ้านท่าลาภบำรุงเจริญรัฐ หมู่ที่ 2 บ้านลาดผักขวง หมู่ที่ 3 บ้านสหพัฒนา หมู่ที่ 4 บ้านวังทองสามัคคี หมู่ที่ 5 บ้านบึงปลาร้า หมู่ที่ 6 บ้านวังจระเข้ หมู่ที่ 7 บ้าน 33 พัฒนา หมู่ที่ 8 บ้านลำน้ำพัฒนาหรือบ้านสำนักพัฒนา หมู่ที่ 9 บ้านลำน้ำสามัคคี หมู่ที่ 10 บ้านแสนจำหน่าย ลักษณะทางสังคม การศึกษา - โรงเรียนประถมศึกษา จำนวน 3 แห่ง โรงเรียนวัดปทุมนายก โรงเรียนแสนจำหน่ายวิทยา - โรงเรียนมัธยมศึกษา จำนวน 1 แห่ง โรงเรียนอยู่ประชานุเคราะห์ ศาสนา - มีวัด จำนวน 1 แห่ง สาธารณสุข - มีสถานีอนามัยประจำตำบล จำนวน 1 แห่ง - อัตราการมีและใช้ส้วมราดน้ำ ร้อยละ 100 - กองทุนวัคซีนป้องกันโรคพิษสุนัขบ้าตั้งเป็นศูนย์ จำนวน 1 แห่ง - มีการออกข้อบัญญัติป้องกันโรคไข้เลือดออกขององค์การบริหารส่วนตำบลมีการป้องกัน และรณรงค์ตลอดทั้งปี เศรษฐกิจ อาชีพของประชากร - ทำการเกษตรเป็นอาชีพหลัก คือ ทำนา ทำสวนกล้วย ถั่วฝักยาว เห็ดฟาง และพืชพันธุ์นานาชนิด ซึ่งเป็นพืชเศรษฐกิจ เพาะพันธ์ปลาน้ำจืด เศรษฐกิจของตำบล - ประกอบอาชีพทางการเกษตร เพาะพันธุ์ปลาน้ำจืดจำหน่าย รับจ้างเป็นแคดดีในสนามกอล์ฟและอาชีพอื่นตามฤดูกาล - มีการเดินทางไปทำงานในโรงงานนอกเขตองค์การบริหารส่วนตำบล หน่วยธุรกิจ - โรงสี จำนวน 1 แห่ง - โรงงานทำเสาเข็ม พื้นสำเร็จรูป จำนวน 2 แห่ง - โรงงานชำแหลไก่สด จำนวน 1 แห่ง - โรงงานฟอกหนังสัตว์ จำนวน 1 แห่ง โครงสร้างพื้นฐาน คมนาคม 1. มีเส้นทางคมนามคมติดต่อกับอำเภอ 2 เส้นทาง คือ - ศาลาครุ-วัดเจริญบุญ-ที่ว่าการอำเภอหนองเสือ-ปากคลอง 10 - ศาลาครุ-ถนนแอนหนึ่ง-ถนนหน้า อบต.หนองสามวัง-คลองสิบ-อำเภอ-ปากคลองสิบ 2. มีเส้นทางคมนาคมติดต่อกับจังหวัดปทุมธานี 2 เส้นทาง คือ - ศาลาครุ-ปากคลองสิบสี่-ถนนรังสิต-องครักษ์-ปทุมธานี - ศาลาครุ-อำเภอหนองเสือ-คลองหลวง-พหลโยธิน-ปทุมธานี โทรคมนาคม - มีโทรศัพท์ใช้ หมู่ที่ 2, 5, 6, 8 และ 9 - ไม่มีโทรศัพท์ใช้ หมู่ที่ 1, 3, 4, 7 และ 10 การไฟฟ้า ในเขตพื้นที่องค์การบริหารส่วนตำบลศาลาครุ มีไฟฟ้าเข้าถึงทุกหลังคาเรือน จำนวน 8 หมู่บ้าน คือ หมู่ที่ 1, 3, 4, 5, 6, 7, 8, 9 ส่วนหมู่บ้านที่เข้าถึงเป็นบางส่วนยังไม่เต็มพื้นที่มีจำนวน 2 หมู่บ้าน คือ - หมู่ที่ 2 หมู่บ้านลาดผักขวง จำนวน 1 หลังคาเรือน - หมู่ที่ 10 หมู่บ้านแสนจำหน่าย จำนวน 1 ครัวเรือน แหล่งน้ำธรรมชาติ - บึง, หนอง จำนวน 2 แห่ง - คลองบึงปลาร้า ไหลผ่านหมู่ที่ 3, 5 - คลองลาดผักขวง ไหลผ่านหมู่ที่ 2, 5 - คลองระบายน้ำที่ 12 ไหลผ่านหมู่ที่ 8, 9 - คลองระบายน้ำที่ 13 ไหลผ่านหมู่ที่ 2, 4, 6, 7 - คลองระบายน้ำที่ 14 ไหลผ่านหมู่ที่ 1, 3, 5, 10 - คลองระบายน้ำที่ 32 ไหลผ่านหมู่ที่ 1, 2, 10 - คลองระบายน้ำที่ 33 ไหลผ่านหมู่ที่ 7, 10 แหล่งน้ำที่สร้างขึ้น - ฝาย 1 แห่ง - บ่อบาดาล 12 แห่ง อ้างอิง http://salakru.go.th/index.php ศาลาครุ ศาลาครุ